ગીતાનો કોઇ મંત્ર મનમાં વસી જાય તો તેને તમારા જીવનના કોઇ ક્ષેત્રમાં અપનાવો. તમારી અનુભૂતિઓને એક રોજનીશીમાં લખતા રહો. આ તમારા પોતાના માટે એક સ્‍વયં સંચાલિત ક્વૉલિટી એસ્‍યોરન્‍સ લેબોરેટરીનું કામ કરશે. થોડા સમય પછી તમારૂં મન શાંત, સ્‍થિર અને રચનાત્‍મક સંકલ્‍પોવાળું બની જશે. તમારા મન ઉપવનમાંથી મહેંકતા સત્‍ય, પ્રેમ, કરૂણા અને સંવાદિતાના પુષ્પોને તેમનું કામ કરવા દો. તમને જોઇતા બધા જ હકારાત્મક પરિબળો ભ્રમરની જેમ આપોઆપ ખેંચાઇ આવશે.